Cilj završnog rada je izraditi aplikaciju koja će olakšati snalaženje u kuhinji i poboljšati iskorištavanje sastojaka koje osoba već ima u svojoj kuhinji. Ukratko aplikacija sadrži recepte koji se mogu pretraživati, filtrirati i sortirati po raznim stvarima.

Postoje dvije vrste korisnika te moderatori. Korisnici mogu biti prijavljeni i neprijavljeni. Ukoliko se korisnik želi prijaviti u sustav prije toga mora biti registriran. Prilikom registracije biti će potrebno predati razne podatke kao ime, prezime, E-mail, korisničko ime i slično. Nakon uspješne registracije korisnik mora potvrditi svoj identitet preko linka na mailu. Moderatori nemaju mogućnost registracije nego će se direktno ubacivati u bazu.

Neprijavljeni korisnici mogu: pregledavati sve recepte u aplikaciji na početnoj stranici, sortirati ih po popularnosti (broj klikova na recept), prosječnoj ocjeni i relevantnosti (neka funkcija prosječne ocjene i popularnosti), nadalje će ih moći filtrirati po nazivu ili po dostupnim to jest nedostupnim (zabranjenim) sastojcima (Jaccardov indeks sličnosti) te pregledavati recepte određenih autora. Također prilikom filtriranja recepta po sastojcima, sortiranja su onemogućena jer će automatski biti sortirana silazno po Jaccardovom indeksu.

Prijavljeni korisnici mogu dodatno: pregledavati vlastiti profil na kojem vide svoje recepte i svoje informacije, uređivati ih, dodavati nove recepte (koje moderator mora odobriti prije javne objave), brisati vlastite recepte, komentirati sve recepte (prilikom komentiranja vlastitih recepata ti komentari će imati posebnu naznaku da se zna da je to komentar od autora recepta), također mogu brisati komentare sa vlastitih recepata ili brisati vlastite komentare sa tuđih recepata, nadalje mogu dodavati recepte u favorite te se prilikom dodavanja generira shopping lista koja se pošalje korisniku na e-mail, i za kraj mogu ocjenjivati tuđe recepte.

Moderatori imaju ulogu održavanja aplikacije pristojnom i ispravnom pa tako imaju mogućnost odobravanja recepata, brisanja recepata, brisanja svih komentara te po potrebi suspendiranja korisničkih računa nekog korisnika. Ali zato u odnosu na korisnike ne mogu izrađivati vlastite recepte pa tako niti ih uređivati niti brisati. Također prilikom komentiranja moderatora na neki recept taj komentar će biti posebno naznačen da bi se znalo da je moderator komentirao.

Prilikom klika na neki recept sa početne stranice, prikazuje se stranica sa detaljima recepta te prostor s komentarima i ocjenjivanjem recepta

Prilikom dodavanja recepata korisnik unosi: sliku jela (maksimalno 5 slika), sastojke i količinu(npr. Limun – 2 kom) te korake pripreme. Nužno je unijeti minimalno jedan sastojak i jedan korak pripreme.